କଟକ,ମାର୍ଚ୍ଚ ୨୦ (ଲୋକାଲ ୱାୟାର) : ଚଳିତ ନିର୍ବାଚନରେ ପ୍ରାର୍ଥୀଙ୍କ ଖର୍ଚ୍ଚର ହିସାବ ରଖିବ ସାଡୋ ରେଜିଷ୍ଟର ଓ ହ୍ବାଟସ ଆପରେ ବି ଅଭିଯୋଗ କରି ହେବ ବୋଲି ଭାରତର ନିର୍ବାଚନ କମିଶନଙ୍କ ପକ୍ଷରୁ ନିଯୁକ୍ତ ଖର୍ଚ୍ଚ ପର୍ଯ୍ୟବେକ୍ଷକ ନରେଶ କୁମାର ଓ ଅରବିନ୍ଦ ସିଂହ ବୁଧବାର ଏଠାରେ ପ୍ରକାଶ କରିଛନ୍ତି ।
କଟକ ଜିଲ୍ଲାର ୬ଟି ବିଧାନସଭା ନିର୍ବାଚନ ମଣ୍ଡଳୀରେ ଆସନ୍ତା ଏପ୍ରିଲ ୨୩ ତାରିଖରେ ତୃତୀୟ ପର୍ଯ୍ୟାୟ ନିର୍ବାଚନ ହେବ । ଏହି ପରିପ୍ରେକ୍ଷୀରେ ଭାରତର ନିର୍ବାଚନ କମିଶନଙ୍କ ପକ୍ଷରୁ ନିଯୁକ୍ତ ଖର୍ଚ୍ଚ ପର୍ଯ୍ୟବେକ୍ଷକ ଉପରୋକ୍ତ ନିର୍ବାଚନ ମଣ୍ଡଳୀ ଗସ୍ତ ପୂର୍ବରୁ ରାଜନୈତିକ ଦଳର ପ୍ରତିନିଧିମାନଙ୍କ ସହିତ ଏକ ବୈଠକ କରିଛନ୍ତି ।
କଟକ ଜିଲ୍ଲାରେ ମୁମ୍ବାଇର ଦୁଇ ଆଇଆରଏସ ଅଫିସର ଖର୍ଚ୍ଚ ପର୍ଯ୍ୟବେକ୍ଷକ ଭାବେ ୬ଟି ଯାକ ନିର୍ବାଚନ ମଣ୍ଡଳୀ ଦାୟିତ୍ବରେ ରହିଛନ୍ତି । ପର୍ଯ୍ୟବେକ୍ଷକ ନରେଶ କୁମାରଙ୍କୁ ଆଠଗଡ.ତିଗିରିଆ ଓ ବାଙ୍କୀ ଏବଂ ଅରବିନ୍ଦ ସିଂହଙ୍କୁ କଟକ ସଦର,ବାରବାଟୀ-କଟକ ଓ ଚୌଦ୍ବାର-କଟକ ବିଧାନସଭା ନିର୍ବାଚନ ମଣ୍ଡଳୀର ଖର୍ଚ୍ଚ ପର୍ଯ୍ୟବେକ୍ଷଣ ଦାୟିତ୍ବ ଦିଆଯାଇଛି ।
ଏହି ଅବସରରେ ପର୍ଯ୍ୟବେକ୍ଷକମାନେ କହିଥିଲେ ଯେ ପ୍ରାର୍ଥୀମାନେ ସେମାନଙ୍କ ନିର୍ବାଚନୀ ଖର୍ଚ୍ଚକୁ ହିସାବ ରଖିବା ସହିତ ଏଗୁଡିକ ତିନି ପର୍ଯ୍ୟାୟରେ ଯାଂଚ କରାଯିବ । ସେହିପରି ନିର୍ବାଚନ ଅଧିକାରୀଙ୍କ କାର୍ଯ୍ୟାଳୟ ପକ୍ଷରୁ ମଧ୍ୟ ଏକ ସାଡୋ ରେଜିଷ୍ଟର ପ୍ରାର୍ଥୀମାନଙ୍କର ଟିକିନିକି ଖର୍ଚ୍ଚର ହିସାବ ରଖିବ ।
କଟକ ଜିଲ୍ଲାର ପ୍ରତି ବିଧାନସଭା ନିର୍ବାଚନ ମଣ୍ଡଳୀ ଲାଗି ୪ଟି ଫ୍ଲାଇଙ୍ଗ ସ୍କ୍ବାଡ, ୨ଟି ଲେଖାଁଏ ଭିଡିଓ ସର୍ଭେଲାନ୍ସ ଟିମ, ୩ଟି ଷ୍ଟାଟିଷ୍ଟିକାଲ ଟିମ ରହିବେ । ପ୍ରାର୍ଥୀଙ୍କ ଖର୍ଚ୍ଚ ନିର୍ଦ୍ଧାରିତ ସୀମା ଠାରୁ ଅଧିକ କାର୍ଯ୍ୟାନୁଷ୍ଠାନ ଗ୍ରହଣ ଲାଗି ନିର୍ବାଚନ କମିଶନଙ୍କୁ ସୁପାରିଶ କରାଯିବ ବୋଲି ଜିଲ୍ଲାପାଳ ଅରବିନ୍ଦ ଅଗ୍ରୱାଲ ପ୍ରକାଶ କରିଛନ୍ତି ।
ସେହିପରି ସାଧାରଣ ଲୋକେ ବି ଚାହିଁଲେ ଫୋନ ମାଧ୍ୟମରେ ହେଉ ଅବା ହ୍ବାଟସଆପରେ ପ୍ରାର୍ଥୀଙ୍କ ସଂପର୍କରେ କୌଣସି ଅଭିଯୋଗ କରିପାରିବେ । ମୋବାଇଲ ନଂ-୬୩୭୨୪୮୦୬୮୬(କଟକ ସଦର,ବାରବାଟୀ-କଟକ,ଚୌଦ୍ବାର-କଟକ) ମୋବାଇଲ ନଂ-୬୩୭୨୬୮୫୩୩୨ (ଆଠଗଡ.ତିଗିରିଆ,ବାଙ୍କୀ)ରେ ହ୍ବାଟସଆପରେ ଅଭିଯୋଗ କରିପାରିବେ ।
ତିନି ଦିନ ଧରି ଖର୍ଚ୍ଚ ପର୍ଯ୍ୟବେକ୍ଷକମାନେ ଜିଲ୍ଲାର ଏହି ବିଧାନସଭା କ୍ଷେତ୍ର ଗୁଡିକ ବୁଲି ଅନୁଧ୍ୟାନ କରିବେ ।
ଏହି ବୈଠକରେ ବିଜେଡି ପକ୍ଷରୁ ପ୍ରଶାନ୍ତ ନାୟକ, କଂଗ୍ରେସ ପକ୍ଷରୁ ପ୍ରସନ୍ନ ମହାପାତ୍ର ଓ ରବୀନ୍ଦ୍ର ବେହେରା, ସିପିଏମ ପକ୍ଷରୁ ବଦ୍ରିନାରାୟଣ ଦାସ ପ୍ରମୁଖ ଯୋଗ ଦେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
